cy en cy cy ca fr arz cy id en nl ca nb mg en en pl cy cy es cy cy cy cy cy cy cy cy cy cy cy cy cy cy cy cy es cy en cy cy cy cy cy cy cy cy cy cy cy cy cy cy cy de de en cy en ceb en en
Chynllun Llysgenhadon Gogledd-ddwyrain Cymru - Explore Flintshire
Priodas a lleoliadau gynhadledd
Cynhadledd a lleoliadau cyfarfodydd
Ynghylch y Cynllun Llysgenhadon
Fel perchennog brwd busnes ymwelwyr, ydych chi eisiau gweithio gyda busnesau eraill o’r un anian yng Ngogledd-ddwyrain Cymru i wneud gwahaniaeth i dwristiaeth y rhanbarth?
Cynllun DI-DÂL yw Cynllun Llysgenhadon Gogledd-ddwyrain Cymru ar gyfer busnesau cysylltiedig â thwristiaeth sydd eisiau cymryd rhan mewn achlysuron twristiaeth a chyflawni elfennau amrywiol.
Trwy ddod yn Llysgennad, byddwch yn cael y buddiannau hyn i gyd AM DDIM.
• Mynediad at logo a phecyn cymorth North East Wales – Altogether Brilliant ar gyfer eich deunydd marchnata / gwefan.
• Pecynnau Croeso’n cynnwys amrywiaeth o nwyddau Gogledd-ddwyrain Cymru
• Cynnig am Wobrau Twristiaeth Gogledd-ddwyrain Cymru – Hydref 2016
• Cyfleoedd i gyfranogi mewn teithiau dysgu rheolaidd
• Cwrs Tywysydd Ardal o Harddwch Naturiol Eithriadol (AHNE) – cwrs pwrpasol lle bydd cyfranogwyr yn cael y wybodaeth a sgiliau i ddweud wrth bobl sy’n ymweld â’r AHNE am rinweddau arbennig yr ardal a dathlu a hyrwyddo ei nodweddion unigryw mewn ffordd ddifyr ac addysgol. Sylwch – ar gael i Lysgenhadon sy’n ymuno cyn 1af Mawrth, 2016 (oherwydd amodau cyllido).
• Mynychu o leiaf 3 o’r achlysuron rhwydweithio / teithiau dysgu drwy gydol y flwyddyn galendr.
Pam? Oherwydd bod angen i ni weithio gyda’n gilydd. Yn unigol, gallwn wneud llawer i ddenu ymwelwyr i Ogledd-ddwyrain Cymru ond, gyda’n gilydd, gallwn wneud gymaint mwy.
• Bwyd Lleol – gwneud un newid i’ch bwydlen lle daw’r bwyd yn gyfan gwbl o Ogledd-ddwyrain Cymru – a hybu’r pryd / cynnyrch. {Os ydych eisoes yn prynu’n lleol – gwych, ond rydym eisiau gweld hyn yn cael ei adlewyrchu yn eich hysbysebu}.
Pam? Yn gyntaf, mae’n golygu ein bod yn cynhyrchu mwy o fusnes i’n cyflenwyr lleol ac yn cadw’r bunt ymwelwyr yn lleol. Yn ail, mae’n dangos balchder yn ein cynnyrch a chynhyrchion lleol, gan greu delwedd gadarnhaol o’n hardal.
• Defnyddio logo Gogledd-ddwyrain Cymru ar eich gwefan neu yn eich siop / busnes.
Pam? Dyma ein brand rhanbarthol ac mae’n dynodi ein bod i gyd yn cydweithio i wella profiad yr ymwelydd yng Ngogledd-ddwyrain Cymru.
• Croes-hybu’r ardal AC ein gilydd i ymwelwyr
Pam? Rydym eisiau cadw ymwelwyr yn ein hardal a’u hannog i wario mwy’n lleol. Mae gan Ogledd-ddwyrain Cymru gymaint mwy i gynnig a gallwn ddangos i ymwelwyr nad oes angen iddynt deithio ymlaen i ddod o hyd i rywle rhyfeddol a chael profiadau gwerthfawr.
• Cyflwyno eich data STEAM yn brydlon (os yw’n berthnasol)
Pam? Oherwydd mai llenwi’r ffurflenni hyn yw’r unig wir mesur o fasnach ymwelwyr yn ein hardal, ac mae’n rhoi gwir ddealltwriaeth i ni o bwy sy’n ymweld, a pham, y gallwn wedyn ei ddefnyddio i ddatblygu mwy o fusnes – i bob un ohonom. Cewch wybod mwy am STEAM yma.